CELEX: 52007PC0855
Language: ro
Date: 2007-12-21
Title: Propunere de decizie a Consiliului privind poziţia pe care urmează să o adopte Comunitatea în cadrul Comitetului de cooperare instituit printr-un Acord de parteneriat şi cooperare între Comunităţile Europene şi statele membre, pe de o parte, şi Georgia, pe de altă parte, privind instituirea unui subcomitet pentru justiţie, libertate şi securitate

Anunţ juridic important

|

52007PC0855

Propunere de decizie a Consiliului privind poziţia pe care urmează să o adopte Comunitatea în cadrul Comitetului de cooperare instituit printr-un Acord de parteneriat şi cooperare între Comunităţile Europene şi statele membre, pe de o parte, şi Georgia, pe de altă parte, privind instituirea unui subcomitet pentru justiţie, libertate şi securitate  /* COM/2007/0855 final */  

	[pic] | COMISIA COMUNITĂŢILOR EUROPENE |Bruxelles, 21.12.2007COM(2007) 855 finalPropunere deDECIZIE A CONSILIULUIprivind poziția pe care urmează să o adopte Comunitatea în cadrul Comitetului de cooperare instituit printr-un Acord de parteneriat și cooperare între Comunitățile Europene și statele membre, pe de o parte, și Georgia, pe de altă parte, privind instituirea unui subcomitet pentru justiție, libertate și securitate(prezentată de Comisie)EXPUNERE DE MOTIVE1.  În urma reuniunii Consiliului de cooperare UE-Georgia de la 14 noiembrie 2006 s-a adoptat o recomandare referitoare la punerea în aplicare a Planului de ac țiune privind Politica Europeană de Vecinătate (PEV). După cum se indică în respectiva recomandare, Planul de acțiune stabilește etape concrete pentru a se continua îndeplinirea obligațiilor părților prevăzute de Acordul de parteneriat și cooperare între Comunitățile Europene și statele membre și Georgia din 1999 și oferă un cadru mai larg pentru promovarea unei integrări economice și legislative mult mai accentuată a Georgiei în UE, pe parcursul unei perioade de cinci ani.2.  Planul de acțiune PEV EU-Georgia include câteva obiective referitoare la domeniul justiției, libertății și securității, în special în „Domeniul prioritar 4” și la punctul 4.3 din „Obiective și acțiuni generale”. Pe lângă acestea, Planul de acțiune PEV UE-Georgia prevede intensificarea dialogului pe tema migrației și printre altele a readmisiei și vizelor.3.  În vederea stabilirii unui cadru instituțional adecvat pentru intensificarea dialogului și pentru efectuarea unei monitorizări regulate a punerii în aplicare a obiectivelor privind justiția, libertatea și securitatea, Planul de acțiune PEV prevede (Capitolul 4.3) instituirea unui nou subcomitet pentru justiție, libertate și securitate în cadrul Acordului de parteneriat și cooperare între Comunitățile Europene și statele membre și Georgia.4.  În conformitate cu articolul 2 alineatul (1) din Decizia Consiliului și a Comisiei din 31 mai 1999 privind încheierea Acordului de parteneriat și cooperare menționat anterior, se anexează textul propunerii de decizie a Consiliului privind poziția pe care urmează să o adopte Comunitatea în cadrul Comitetului de cooperare UE-Georgia privind instituirea unui subcomitet pentru justiție, libertate și securitate.Propunere deDECIZIE A CONSILIULUIprivind poziția pe care urmează să o adopte Comunitatea în cadrul Comitetului de cooperare instituit printr-un Acord de parteneriat și cooperare între Comunitățile Europene și statele membre, pe de o parte, și Georgia, pe de altă parte, privind instituirea unui subcomitet pentru justiție, libertate și securitateCONSILIUL UNIUNII EUROPENE,având în vedere Tratatul de instituire a Comunității Europene,având în vedere articolul 2 alineatul (1) din Decizia Consiliului și a Comisiei din 31 mai 1999[1] privind încheierea Acordului de parteneriat și cooperare între Comunitățile Europene și statele membre, pe de o parte, și Georgia, pe de altă parte,având în vedere propunerea Comisiei,întrucât:(1) Consiliului de cooperare UE-Georgia din 14 noiembrie 2006 a adoptat o recomandare privind punerea în aplicare a Planului de acțiune UE/Georgia,(2) Articolul 83 din APC prevede ca, în exercitarea atribuțiilor sale, Consiliul de cooperare să fie asistat de un Comitet de cooperare,(3) Consiliul de cooperare EU-Georgia a adoptat Regulamentul de procedură al Comitetului de cooperare la 12 octombrie 1999[2] prin care Comitetul de cooperare UE-Georgia devine responsabil de stabilirea și instituirea de subcomitete,DECIDE:Articol unicPoziția care urmează să fie adoptată de Comunitate în cadrul Comitetului de cooperare stabilit prin articolul 83 din Acordul de parteneriat și cooperare între Comunitățile Europene și statele membre, pe de o parte, și Georgia, pe de altă parte, privind instituirea unui subcomitet pentru justiție, libertate și securitate va fi în conformitate cu anexa la prezenta decizie.Adoptată la Bruxelles,Pentru ConsiliuPreședinteleANEXĂCOMITETUL DE COOPERARE,având în vedere Acordul de parteneriat și de cooperare încheiat între Comunitățile Europene și statele membre, pe de o parte, și Georgia, pe de altă parte, („Acordul”), în special articolul 83;întrucât:(1) în conformitate cu articolul 10 din Regulamentul de procedură al Comitetului de cooperare[3], acesta din urmă poate stabili subcomitete și defini mandatul acestora;(2) Planul de acțiune al Politicii Europene de Vecinătate (PEV) EU/Georgia (capitolul 5) prevede ca organismele comune instituite prin Acord să avanseze și să monitorizeze punerea în aplicare a Planului de acțiune și ca structurile stabilite prin Acord să fie revăzute pentru a se asigura că toate prioritățile prevăzute de Politica Europeană de Vecinătate sunt reflectate în mod corespunzător;(3) Domeniile justiției, libertății și securității reprezintă prioritățile cheie ale Planului de acțiune PEV EU/Georgia.DECIDE:Articol unicSe instituie un subcomitet pentru justiție, libertate și securitate. Mandatul subcomitetului este atașat prezentei decizii.Adoptată la,Pentru Comitetul de cooperare EU-Georgia Pentru GeorgiaPentru Comunitatea EuropeanăMandatul subcomitetului pentru justiție, libertate și securitate stabilit prin Acordul de parteneriat și cooperare între Comunitățile Europene și statele membre și GeorgiaCOMITETUL DE COOPERAREavând în vedere Acordul de parteneriat și cooperare ce stabilește un parteneriat între Comunitățile Europene și statele membre, pe de o parte, și Georgia, pe de altă parte,având în vedere Regulamentul de procedură al Comitetului de cooperare, stabilit în cadrul Consiliului de cooperare la 12 octombrie 1999, ca anexă la propriul Regulament de procedură, în special articolul 10,A stabilit un subcomitet pentru justiție, libertate și securitate având următorul mandat:Articolul 1Subcomitetul va discuta aplicarea Acordului de parteneriat și cooperare precum și Planul de acțiune al Politicii Europene de Vecinătate din domeniile următoare:-  gestionarea frontierelor;-  gestionarea migrației legale și ilegale (inclusiv aspecte legate de readmisie, viză, securitatea documentelor de călătorie, azil);-  persoane strămutate intern;-  lupta împotriva crimei organizate (inclusiv contrabanda și traficul de ființe umane, droguri ilicite, spălarea banilor, criminalitatea în mediul cibernetic, corupție și alte forme de activități ilegale);-  lupta împotriva terorismului (inclusiv finanțarea terorismului);-  aplicarea legii și cooperare judiciară;-  statul de drept și reforma sistemului judiciar;-  protecția datelor personale;-  dezvoltarea cooperării transfrontaliere și regionale în materie de justiție, libertate și securitate.Lista de mai sus nu este exhaustivă, Comitetul de cooperare având posibilitatea de a mai adăuga alte subiecte.Articolul 2Subcomitetul va lucra sub autoritatea Comitetului de cooperare. După fiecare întâlnire, subcomitetul va raporta și transmite concluziile sale Comitetului de cooperare.Articolul 3Subcomitetul este compus din reprezentanți ai părților.Cu acordul ambelor părți, pot fi consultați experți în ceea ce privește anumite puncte de pe ordinea de zi a reuniunilor subcomitetului, după caz.Articolul 4Subcomitetul va fi prezidat prin rotație de părți în conformitate cu regulile de președinție alternativă ale Comitetului de cooperare[4].Articolul 5Un funcționar al Comisiei Europene și un funcționar al guvernului Georgiei vor exercita în comun funcțiile de secretari permanenți ai subcomitetului. Toate comunicările privind subcomitetul vor fi înaintate secretarului permanent al subcomitetului.Articolul 6Subcomitetul se va reuni de fiecare dată când va fi nevoie, cu acordul părților, pe baza unei cereri scrise a fiecărei părți, și de cel puțin o dată pe an. Fiecare reuniune va avea loc într-un loc și la o dată stabilite cu acordul ambelor părți.După primirea cererii privind convocarea unei reuniuni a subcomitetului, secretarul celeilalte părți are la dispoziție cincisprezece zile lucrătoare pentru a da un răspuns.În cazuri deosebit de urgente, reuniunile subcomitetului pot fi stabilite într-un termen mai scurt, cu acordul ambelor părți.Înaintea fiecărei reuniuni, președintele va fi informat în legătură cu componența prevăzută a delegației ambelor părți.Reuniunile subcomitetului sunt stabilite cu acordul comun al ambilor secretari permanenți care ajung la un acord comun cu secretarii Comitetului de cooperare.Articolul 7Subiectele ce urmează să fie incluse pe ordinea de zi trebuie prezentate secretarilor permanenți cu cel puțin 15 zile lucrătoare înainte de reuniunea respectivă a subcomitetului. Orice documentație justificativă va trebui pusă la dispoziția secretarilor permanenți cu cel puțin 10 zile lucrătoare înainte.Pe baza respectivelor subiecte va fi întocmită o ordine de zi provizorie și va fi înaintată, împreună cu documentația justificativă, secretarilor Comitetului de cooperare și reprezentanțelor permanente ale statelor membre, cu cel mult 5 zile lucrătoare înainte de reuniunea subcomitetului. În cazuri excepționale, cu acordul scris al ambilor secretari permanenți, pot fi adăugate subiecte pe ordinea de zi, în perioade scurte de timp.Articolul 8În cadrul reuniunilor, subcomitetele pot trata toate domeniile menționate la articolul 1 sau pe oricare dintre acestea.Articolul 9Cu excepția unei decizii contrare în acest sens, reuniunile subcomitetului nu sunt publice.Articolul 10Pentru fiecare reuniune se întocmește un proces-verbal. O copie a procesului-verbal și a concluziilor fiecărei reuniuni ale subcomitetului va fi transmisă secretarilor Comitetului de cooperare. Aceste copii se vor transmite și reprezentanțele permanente ale statelor membre.[1] JO L 205, 4.8.1999, p. 1.[2] JO L 297, 18.11.1999, p. 38.[3] JO L 297 of 18.11.1999, p. 38[4] JO L 297, 18.11.1999, p. 38.